钦定古今图书集成/明伦汇编/氏族典/第171卷 > 《廖用贤尚友录》 > 班彪
## 钦定古今图书集成/明伦汇编/氏族典/第171卷 > 《廖用贤尚友录》 > 班彪

按《后汉书班彪传》：“‘彪字叔皮，扶风安陵人也。性沉重
好古。年二十馀，更始败，三辅大乱。时隗嚣拥众天水，
彪乃避难从之。嚣曰：往者周亡，战国并争，天下分裂，
数世然后定。意者从横之事复起于今乎？将承运迭
兴，在于一人也’。彪既疾嚣言，又伤时方艰，乃著《王命
论》以感之。而嚣终不寤，遂避地河西。河西大将军窦”
融以为从事，深敬待之，接以师友之道。彪乃为融画
策，事汉，总河西以拒隗嚣。及融征还京师，光武问曰：
“所上章奏，谁与参之？”融对曰：“皆从事班彪所为。”帝雅
闻彪材，因召入见。举司隶茂才，拜徐令，以病免。后数
应三公之命，辄去。彪既才高而好述作，遂专心史籍
之间。武帝时，司马迁著《史记》，自太初以后，阙而不录，
后好事者颇或缀集时事，然多鄙俗，不足以踵继其
书。彪乃继采前史遗事，傍贯异闻，作《后传》数十篇。彪
复辟司徒玊况府，为望都长，吏民爱之。建武三十年，
年五十二，卒官。所著赋、论、书、记、奏事合九篇。